En av innvendingene mot psykiatri er at mange av de diagnoser og lidelser den befatter seg med er kulturbetingede sosiale konstruksjoner. Diagnostiske kriterier, mestringsstrategier og sosial struktur er alle faktorer som spiller betydelig inn som grunnlag for å igangsette psykiatrisk behandling – derfor er det vesentlig at disse ses i lys av kulturelle betingelser. Det som kan være et symptom på en psykisk lidelse i en kultur trenger ikke nødvendigvis være det i en annen kultur.